Ulrik Linnemann blev ramt af uheld allerede på den fjerde omgang af weekendens første træning, da han mistede meget olietryk på motoren. Det forårsagede store skader på vitale dele af motoren, og Ulrik Linnemann var således ikke i stand til at stille til start i EM-afdelingen i Sverige. Indtil det uforståelige motorhavari, viste den nordjyske kører sig ellers som en brølende og kampklar bejler til den tredje sejr på tre år på Höljes banen. På de tre gennemførte omgange i den frie træning satte Ulrik Linnemann en tid der gjorde ham til absolut favorit i super 1600 klassen, og en tid der ved afslutningen af den frie træning var klassens suverænt hurtigste. - Når en weekend skal slutte næsten før den er begyndt, bliver man virkelig skuffet og ked af det. Det samlede mesterskab i EM serien er kun teoretisk nu, men alligevel skal vi hjem og have lavet motor, og gjort bilen klar til Belgien i næste weekend siger teamchef Jørgen Linnemann.

Opsummering:
En utæt olieslanger sender den nordjyske rallycrosskører ude af kampen om EM-titlen i rallycross.